洪其道，字心源，号鲁斋，河南汝宁府商城县人。明朝政治人物、进士出身。性端方，为文非六经语不道。登万历十年（1582年）壬午科举人，十七年（1589年）己丑科进士，初授黄陂县知县，调雒南知县，平赋税，捐羡馀，政绩大着。尤好推奖髦俊，三年以异等内召，拟擢谏垣，因忤时宰意，授吏部，改刑部主事，升南京户部员外郎，未几拂袖归里，衣食朴遬如农家。设家塾，教授生徒。子洪应衡，登万历丙戌进士。侄洪应嵩，弱冠中乙卯解元，清顺治己丑进士。一时庠俊多出其门。年七十二卒，崇祀乡贤。